TV7 JERUUSALEMMA UUDISED
Tänased teemad -
Selgunud on Arafati surma põhjus
Iisrael on puhta tehnoloogia juhtriik
Maailma ei huvita Gaza kristlaste teise usku sundimine
Rahvusvaheline Kristlaste ja Juutide Sõprusühendus aitab aliya'd teha
Pilvesammas kaitseb Iisraeli põhjapiiri
TV7 Jeruusalemma Uudistest - Shalom!
Israel Hayomi teatel selgitas Palestiina omavalitsuse uurimistiim,
et PO endise presidendi Yasser Arafati surma eest
vastutab endine Fatah' partei ametnik Mohammed Dahlan.
Arafat suri lühida haiguse järel Prantsusmaal 2004. a 75-aastasena.
Sellest peale on tema surma üle spekuleeritud
ja sellega on seotud erinevaid konspiratsiooniteooriaid.
Paljud neist kahtlustasid mürgitamisatentaati.
Uurimistoimkonna eelmisel pühapäeval avaldatud raporti järgi
andis Dahlan Arafatile mürgitatud ravimit 2004. a,
kui too Pariisis haiglas viibis.
Raport süüdistab Dahlani ka katses värvata PO kõrgeid ametnikke
ja ülemusi, et korraldada Läänekaldal sõjalist võimupööret
Arafati poolt järeltulijaks nimetatud Mahmoud Abbasi kukutamiseks.
Abbas peab oma liitlastega Dahlani vastutavaks
ka Hamasi 2007. a võimupöörde eest Gazas,
mille Hamas teostas Fatah' liikmete Gazast väljasaatmise ja hukkamisega.
Dahlan oli sunnitud Gazast ära kolima,
kui Fatah süüdistas teda korruptsioonis ja reetmises
ning koostöös Iisraeliga,
mille eest ootab surmanuhtlus palestiinlaste põhiseaduse järgi.
Dahlan eitab koos liitlastega süüdistusi ja väidab,
et Abbas kasutab palestiinlaste julgeolekuvägesid
Dahlani mustamiseks,
kartes et ta võib võita demokraatlikud presidendivalimised.
Artuz Sheva teatel on Iisrael endiselt juhtriik puhta tehnoloogia vallas,
väidab The Global Cleantech 100 indeks.
Antud nimekirja järgi juhib Iisrael paberi taaskasutuses,
veekriisi lahendustes, jätkusuutlikus tervishoius,
energiasäästmises
ning rohelises ehitamises ja tuleviku infrastruktuuri asjades.
Iisraeli strateegia- ja avalike asjade minister Gilad Erdan selgitas teemat
esimesel Ettevõtete Ühiskondliku Vastutuse Konverentsil SCR-il.
Erdani sõnul taaskasutatakse Iisraeli kanalisatsiooniveest täna
näiteks 90 %, mis on ca 4 korda enam kui üheski teises riigis.
Erdani sõnul on saavutus märkimisväärne
ja kasulik ka teistele maadele,
kuna Iisraeli ettevõtted aitavad veesäästmises kogu maailmas.
Iisraeli ettevõtted ei keskendu üksnes suurte kasumite kogumisele,
vaid püüavad ka leida viise
maailma enim vaevavate probleemide lahendamiseks.
Israel Today kirjutab Gazas sunniviisil islamisse pööratud kristlaste saatusest
Iisraeli ja palestiinlaste vahelistele tülidele pöörab Lääs palju tähelepanu,
kuid Gazat valitseva Hamasi käsul toimuv Gaza kristlaste sundpööramine
ei paista lääneriike huvitavat.
See peaks murelikuks tegema kõiki kahe riigi lahenduse toetajaid.
Araabia meediat uuriva kommentaatori
Raymond Ibrahimi sõnul tegeleb sealne meedia
Gaza kristlaste viletsusega palju sagedamini.
Ibrahimi tsiteeritud väljaande järgi
on kristlasi röövitud ja sunnitud islami pöörduma.
Antud väljaande järgi avaldasid Gaza kristlased oktoobris meelt
oma laste röövimiste ja sundpööramiste pärast.
Toona kinnitas Gaza kristlaste kõrgeim juht peapiiskop Alexios infot,
et moslemeiks hakanud pole teinud seda vabatahtlikult,
vaid ähvardamiste ja jõuvõtete kasutamise survel.
Ibrahimi sõnul lääneriigid neid sündmusi ei kajasta,
kuna Hamas ei taha seda.
Gazas töötavad Lääne ajakirjanikud kuuletuvad islamistidele,
et mitte tööd ja elu kaotada.
Ibrahim arutles, mida massimeediat esindavad ajakirjanikud
veel oma raportitest välja jätavad.
Isegi kui see nii oleks,
ei saa need, kel on ülesanne maailmas toimuvaga kursis olla
Ibrahimi sõnul seda mitte teada.
Kus on maailma juhtide jõuline hukkamõist,
kus on ÜRO Julgeolekunõukogu istungid,
kus on need inimõigusorganisatsioonid,
kes on alati valmis Iisraeli sarjama vähimagi rikkumise eest,
kirjutab araabiameedia kommentaator Raymond Ibrahim.
The Times of Israeli teatel
rahastas Rahvusvaheline Kristlaste ja Juutide sõprusühendus IFCJ tänavu
viiendiku juutide Iisraeli kolimistest.
Kristlaste rahastatud heategevusühenduse tegevus
ärritab peamist migratsiooniorganit.
Eelmise nädala esmaspäeva avalduse järgi
saab IFCJ poolt Iisraeli toodud juutide koguarvuks 4300,
mis on 18 % kogu immigratsioonist.
IFCJ sõnul tähendab see tugevat muutust juutide Iisraeli kolimisel.
Ühenduse juht rabi Eckstein
tänas miljonite USA ja teiste maade kristlaste toetuse eest,
mille abil ühendus üha rohkem juute koju Iisraeli viib.
Ecksteini sõnul on IFCJst saanud vaid kolme aastaga
suurim juutide Iisraeli kolimise korraldaja paljudes riikides
ja ühendus jätkab tulevatel kuudel ja aastatel
sihiteadlikult juutide päästmist kõikjalt maailmast.
Israel Today teatel
kaitseb pilvesammas Iisraeli põhjapoolset piiri Süüriaga.
Süüria-poolsel Golani kõrgustikul kasvava ISISe tegevuse tõttu
piirile paigutatud Iisraeli sõdurite raporti järgi
langes piirile eelmiseks nädalavahetuseks
sõna otseses mõttes pilvesammas.
Terve Süüria-poolse piiriala vallutas veider torm,
mis peatus täpselt piiril ega tulnud Iisraeli poole.
Sotsiaalmeedias levinud videol
näeb sõdureid mobiiltelefonidega sündmust talletamas,
mida paljudes kommentaarides jumalikuks sekkumiseks nimetati.
See oli viimane minu toimetatud uudistesaade.
Tänan vaatajaid nende peaaegu kümne aasta eest
TV7 Jeruusalemma Uudiste juures
ning soovin Häid ja Õnnistatud Jõule ja Uut 2017. Aastat!
Shalom!
Tõlge: Monika Jaaguri